KOMMISSIONENS GENNEMFØRELSESAFGØRELSE (EU) 2015/1984

af 3. november 2015

om fastlæggelse af vilkår, formater og procedurer for anmeldelser i henhold til artikel 9, stk. 5, i Europa-Parlamentets og Rådets forordning (EU) nr. 910/2014 om elektronisk identifikation og tillidstjenester til brug for elektroniske transaktioner på det indre marked

(meddelt under nummer C(2015) 7369)

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 910/2014 af 23. juli 2014 om elektronisk identifikation og tillidstjenester til brug for elektroniske transaktioner på det indre marked og om ophævelse af direktiv 1999/93/EF (1), særlig artikel 9, stk. 5, og

ud fra følgende betragtninger:

Samarbejde om elektroniske identifikationsmidlers interoperabilitet og sikkerhed kræver forenklede procedurer. Eftersom det samarbejde mellem medlemsstaterne, der henvises til i artikel 12, stk. 6, i forordning (EU) nr. 910/2014, og som er nøje reguleret i Kommissionens gennemførelsesafgørelse (EU) 2015/296 (2) , allerede kræver, at det engelske sprog anvendes, bør den samme løsning for anmeldelse af elektroniske identifikationsordninger lette ordningernes interoperabilitet og sikkerhed. Imidlertid bør oversættelse af allerede eksisterende dokumentation ikke forårsage en urimelig byrde.

Ordninger kan involvere flere parter, der udsteder elektroniske identifikationsmidler, og/eller flere sikringsniveauer. Af hensyn til klarhed og retssikkerhed bør anmeldelsen af sådanne ordninger imidlertid udføres i en enkelt proces med en anmeldelsesformular for hver udsteder af elektroniske identifikationsmidler og/eller for hvert sikringsniveau.

Tilrettelæggelsen af elektroniske identifikationsordninger varierer medlemsstaterne imellem og omfatter både enheder i den offentlige og i den private sektor. Selv om formålet med anmeldelsesformularen bør være at afgive så præcise oplysninger som muligt om bl.a., hvilke forskellige myndigheder og enheder der er involveret i den elektroniske identifikationsproces, bør den ikke sigte mod at opliste f.eks. alle de kommuner, der kan være involveret. I disse tilfælde bør de respektive felter i anmeldelsesformularen blot angive niveauet for den relevante involverede myndighed eller enhed.

En forudsætning for gensidig anerkendelse af elektroniske identifikationsmidler er, at der fremlægges en beskrivelse af den elektroniske identifikationsordning forud for anmeldelse til andre medlemsstater, jf. artikel 7, litra g), i forordning (EU) nr. 910/2014. Anmeldelsesformularen i denne gennemførelsesretsakt bør anvendes til at give en beskrivelse af ordningen til andre medlemsstater for at muliggøre en fagfællebedømmelse (peer review), jf. artikel 10, stk. 2, i gennemførelsesafgørelse (EU) 2015/296.

For at sikre at anmeldelsesformularen anvendes ensartet, bør Kommissionen stille en vejledning til rådighed for medlemsstaterne, hvori det tydeliggøres, om ændringer i anmeldelsesformularen skal føre til genanmeldelse.

VEDTAGET DENNE AFGØRELSE:

Artikel 1

Formål

I henhold til artikel 9, stk. 5, i forordning (EU) nr. 910/2014 fastlægger denne afgørelse vilkår, formater og procedurer for anmeldelse af elektroniske identifikationsordninger til Kommissionen.

Artikel 2

Anmeldelsens sprog

1. Anmeldelsen indsendes på engelsk. Den anmeldelsesformular, der henvises til i artikel 3, stk. 1, udfyldes på engelsk.

2. Med forbehold af stk. 1 er medlemsstaterne ikke tvunget til at oversætte de støttedokumenter, der er henvist til i punkt 4.4 i bilaget, hvis dette medfører en urimelig byrde.

Artikel 3

Anmeldelsesprocedure og formater

1. Anmeldelsen skal foregå elektronisk i et format, der stemmer overens med formularen i bilaget.

2. Hvis en ordning omfatter flere ansvarlige parter, der udsteder elektroniske identifikationsmidler og/eller dækker flere sikringsniveauer, udfyldes punkt 3.2 og/eller eventuelt punkt 4.2 i anmeldelsesformularen i bilaget separat for alle parter, der udsteder elektroniske identifikationsmidler, og/eller for hvert sikringsniveau.

3. Hvis de myndigheder, parter, enheder eller organer, som skal anmeldes i formularen i bilaget, herunder især de parter, der forvalter registreringsprocessen for de unikke personidentifikationsdata, eller de parter, der udsteder elektroniske identifikationsmidler, er underlagt de samme regelsæt og anvender nøjagtig de samme procedurer, især hvis disse er regionale eller lokale myndigheder, finder følgende specifikke regler anvendelse:

anmeldelsesformularen udfyldes med de oplysninger, der er nødvendige for at identificere det respektive funktionelle eller territorielle organisatoriske niveau.

4. Kommissionen bekræfter elektronisk modtagelsen af en anmeldelse.

5. Kommissionen kan anmode om yderligere oplysninger eller afklaringer i disse tilfælde:

der blev ikke fremlagt en beskrivelse af den elektroniske identifikationsordning for de andre medlemsstater forud for anmeldelsen i henhold til artikel 7, litra g), i forordning (EU) nr. 910/2014.

6. Hvis der anmodes om yderligere oplysninger eller afklaringer jf. stk. 5, anses anmeldelsen først for udfyldt, når disse yderligere oplysninger eller afklaringer er indsendt til Kommissionen.

Artikel 4

Adressater

Denne afgørelse er rettet til medlemsstaterne.

(1) EUT L 257 af 28.8.2014, s. 73.

(2) Kommissionens gennemførelsesafgørelse (EU) 2015/296 af 24. februar 2015 om fastlæggelse af de proceduremæssige ordninger for samarbejde mellem medlemsstaterne om elektronisk identifikation i henhold til artikel 12, stk. 7, i Europa-Parlamentets og Rådets forordning (EU) nr. 910/2014 om elektronisk identifikation og tillidstjenester til brug for elektroniske transaktioner på det indre marked (EUT L 53 af 25.2.2015, s. 14).

BILAG

ANMELDELSESFORMULAR TIL ELEKTRONISKE IDENTIFIKATIONSORDNINGER EFTER ARTIKEL 9, STK. 5, I FORORDNING (EU) Nr. 910/2014

(Indsæt medlemsstatens navn) anmelder hermed en elektronisk identifikationsordning, som skal offentliggøres på den liste, der henvises til i artikel 9, stk. 3, i forordning (EU) nr. 910/2014, til Kommissionen og bekræfter følgende:

— de oplysninger, der fremgår af denne anmeldelse, stemmer overens med de oplysninger, som er blevet formidlet til samarbejdsnetværket i overensstemmelse med artikel 7, litra g), i forordning (EU) nr. 910/2014, og

— den elektroniske identifikationsordning kan anvendes til at tilgå mindst en tjeneste, som stilles til rådighed af et offentligt organ i (indsæt medlemsstatens navn).

Dato

[underskrevet elektronisk]

1. Generelle oplysninger

Ordningens navn (hvis noget) Sikringsniveau(er) (lav, betydelig eller høj)

2. Myndighed(er) med ansvar for ordningen

Navn(e) på myndighed(er) Postadresse(r) E-mailadresse(r) Telefon

3. Oplysninger om relevante parter, enheder og organer (hvis der er flere parter, enheder eller organer, lav da en liste over dem alle i overensstemmelse med artikel 3, stk. 2 og 3).

3.1. Forvalter af registreringen af de entydige personidentifikationsdata

Navn på den enhed, der forvalter registreringen af de entydige personidentifikationsdata

3.2. Udsteder af det elektroniske identifikationsmiddel

Navn på den part, der udsteder det elektroniske identifikationsmiddel, og angivelse af, om der henvises til denne part i artikel 7, litra a), nr. i), ii) eller iii), i forordning (EU) nr. 910/2014 Artikel 7, litra a), nr. i) ☐ Artikel 7, litra a), nr. ii) ☐ Artikel 7, litra a), nr. iii) ☐

3.3. Den part, der udfører autentifikationsproceduren

Navn på den part, der udfører autentifikationsproceduren

3.4. Tilsynsorgan

Navn på tilsynsorganet

(Angiv eventuelt navn(ene))

4. Beskrivelse af den elektroniske identifikationsordning

Der kan vedlægges dokumentation for hver af følgende beskrivelser.

a) Beskriv kort ordningen, herunder den kontekst i forbindelse med hvilken ordningen fungerer og dens anvendelsesområde

b) Lav eventuelt en liste over yderligere oplysninger, som kan tilføjes for fysiske personer efter ordningen, hvis en modtagerpart anmoder om dem

c) Lav eventuelt en liste over yderligere oplysninger, som kan tilføjes for juridiske personer efter ordningen, hvis en modtagerpart anmoder om dem

4.1. Gældende ordning for tilsyn, erstatningsansvar og forvaltning

4.1.1. Gældende tilsynsordning

Beskriv tilsynet med ordningen, navnlig i forbindelse med følgende:

(Oplysningerne skal, hvor relevant, omfatte roller, ansvar og beføjelser, som det tilsynsorgan, der henvises til i punkt 3.4, har, og hvilken enhed tilsynsorganet rapporterer til. Hvis tilsynsorganet ikke rapporterer til den myndighed, der er ansvarlig for ordningen, angives alle oplysninger om den enhed, som det rapporterer til)

a) den tilsynsordning, der finder anvendelse for den part, der udsteder det elektroniske identifikationsmiddel

b) den tilsynsordning, der finder anvendelse for den part, der gennemfører autentifikationsproceduren

4.1.2. Gældende ordning for erstatningsansvar

Beskriv kort den gældende nationale erstatningsansvarsordning i forbindelse med følgende situationer:

a) medlemsstatens erstatningsansvar efter artikel 11, stk. 1, i forordning (EU) nr. 910/2014

b) den udstedende parts erstatningsansvar efter artikel 11, stk. 2, i forordning (EU) nr. 910/2014

c) erstatningsansvar for den part, der udfører autentifikationsproceduren, efter artikel 11, stk. 3, i forordning (EU) nr. 910/2014

4.1.3. Gældende forvaltningsordning

Beskriv, hvordan man suspenderer eller tilbagekalder hele identifikationsordningen eller dens autentifikation eller dele heraf

4.2. Beskrivelse af ordningens dele

Beskriv, hvordan følgende elementer af Kommissionens gennemførelsesforordning (EU) 2015/1502 (1) er blevet gennemført med henblik på at nå et sikringsniveau for et elektronisk identifikationsmiddel, som er blevet anmeldt til Kommissionen:

(inkluder eventuelle vedtagne standarder)

4.2.1. Tilmelding

a) Ansøgning og registrering

b) Godtgørelse og kontrol af identitet (fysiske personer)

c) Godtgørelse og kontrol af identitet (juridiske personer)

d) Forbindelser mellem elektroniske identifikationsmidler for fysiske og juridiske personer

4.2.2. Forvaltning af elektroniske identifikationsmidler

a) Elektroniske identifikationsmidlers egenskaber og design (herunder, hvis relevant, oplysninger som sikkerhedscertificering)

b) Udstedelse, levering og aktivering

c) Suspendering, tilbagekaldelse og reaktivering

d) Fornyelse og erstatning

4.2.3. Autentifikation

Beskriv autentifikationsmekanismen, herunder betingelserne for andre modtagerparter end offentlige organers adgang til autentifikation

4.2.4. Håndtering og organisering

Beskriv håndtering og organisering af følgende:

a) Generelle bestemmelser for håndtering og organisering

b) Offentliggjorte meddelelser og brugeroplysninger

c) Forvaltning af informationssikkerhed

d) Registerføring

e) Faciliteter og personale

f) Tekniske kontroller

g) Overholdelse og revision

4.3. Interoperabilitetskrav

Beskriv, hvordan de tekniske og operationelle minimumskrav for interoperabilitet i Kommissionens gennemførelsesforordning (EU) 2015/1501 (2) overholdes. Lav en liste over og vedhæft alle dokumenter, som kan bidrage med yderligere oplysninger om overholdelse, som f.eks. udtalelser fra samarbejdsnetværket, eksterne revisioner osv.

4.4. Støttedokumenter

Lav en liste over alle indsendte støttedokumenter, og angiv, hvilke af ovenstående elementer de har med at gøre. Anfør eventuel national lovgivning, der vedrører de bestemmelser om elektronisk identifikation, som er relevante for denne anmeldelse. Vedhæft også en engelsk version eller en engelsk oversættelse, hvis en sådan findes.

(1) Kommissionens gennemførelsesforordning (EU) 2015/1502 af 8. september 2015 om fastlæggelse af tekniske minimumsspecifikationer og procedurer for fastsættelse af sikringsniveauer for elektroniske identifikationsmidler i henhold til artikel 8, stk. 3, i Europa-Parlamentets og Rådets forordning (EU) nr. 910/2014 om elektronisk identifikation og tillidstjenester til brug for elektroniske transaktioner på det indre marked (EUT L 235 af 9.9.2015, s. 7).

(2) Kommissionens gennemførelsesforordning (EU) 2015/1501 af 8. september 2015 om interoperabilitetsrammen i henhold til artikel 12, stk. 8, i Europa-Parlamentets og Rådets forordning (EU) nr. 910/2014 om elektronisk identifikation og tillidstjenester til brug for elektroniske transaktioner på det indre marked (EUT L 235 af 9.9.2015, s. 1).